作者:鄭光祖
標題:醉思鄉王粲登樓・滾繡球
內容:非是我王仲宣胸次高，赤緊的晏平仲他那度量窄。（雲）小生遠遠而來，他道："老兄幾時到？"我回言："恰才到此。"你道："休往別處去，來俺家裡住。"（唱）我和他初相見廝親廝愛。（雲）他問道："老兄此一來，有何貴幹？"我回言道："特來投托求些盤縵。"他聽得道罷，（唱）早唬得他不抬頭口倦難開（雲）那人推託不過，則索應付。（唱）至少呵等到有十朝半月，多呵齎發銀一兩錢二百，那一場齎發的心大驚小怪。（雲）大王，久以後不得第便罷，若得第時，一時間顧盼不到，他便道："黑頭蟲兒不中救，俺也曾齎發你來。"（唱）怎禁他對人前朗朗的花白，如今那友人門下難投托，因此上安樂窩中且避乖，倒大來悠哉。